

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕ: ΔΡΑΜΑΣ**

**ΔΗΜΟΣ: ΚΑΤΩ ΝΕΥΡΟΚΟΠΙΟΥ**

**“Συντήρηση χώρων πρασίνου του Δήμου Κάτω Νευροκοπίου 2025*”***

***Προϋπολογισμός: 187.871,72 € (με Φ.Π.Α. 24%)***

**2o ΠΡΑΚΤΙΚΟ ΕΠΙΤΡΟΠΗΣ ΔΙΑΓΩΝΙΣΜΟΥ**

**(αποσφράγισης οικονομικών προσφορών)**

Στο Κάτω Νευροκόπι σήμερα την **4η Απριλίου 2025**, ημέρα **Παρασκευή** και ώρα **11:00π.μ.** συνήλθε σε τακτική συνεδρίαση στο Κεντρικό Δημαρχείο Κάτω Νευροκοπίου η επιτροπή διενέργειας διαγωνισμού του άρθρου 221 παρ.1 του Ν.4412/2016, η οποία συγκροτήθηκε με την υπ’ αριθμόν 0**03/2025 (ΑΔΑ: 6Δ5ΩΩΕ3-ΖΙ6)** απόφαση της Δημοτικής Επιτροπής προκειμένου να προβεί στην αποσφράγιση οικονομικών προσφορών που κατατέθηκαν στο πλαίσιο διενέργειας του ανοικτού ηλεκτρονικού διαγωνισμού για την υπηρεσία ***«*Συντήρηση χώρων πρασίνου του Δήμου Κάτω Νευροκοπίου 2025»** (Αριθμ. Διακήρυξης **2121/06.03.2025**) η οποία έλαβε τον υπ΄ αριθ. **368466** αριθμό συστήματος ΕΣΗΔΗΣ, δημοσιεύθηκε νομίμως και αναρτήθηκε στο Κεντρικό Ηλεκτρονικό Μητρώο Δημοσίων Συμβάσεων, λαμβάνοντας **ΑΔΑΜ: 25PROC016421421 2025-03-07.**

Στη συνεδρίαση της επιτροπής ήταν παρόντες:

1. Χαιριστανίδης Ερωτόκριτος, Πρόεδρος της Επιτροπής
2. Σακελλαρίου Κωνσταντίνα, Αντιπρόεδρος της Επιτροπής
3. Δανίδου Μαρία, μέλος της Επιτροπής

**1.**Η Επιτροπή Διαγωνισμού εξέτασε αρχικά την προσκόμιση των εγγυήσεων συμμετοχής, σύμφωνα με την παράγραφο 1 του άρθρου 72 και επικοινώνησε με τους φορείς που φέρεται να έχουν εκδώσει τις εγγυητικές επιστολές που έχουν καταθέσει οι συμμετέχοντες και διαπίστωσε την εγκυρότητά τους. Κατόπιν συνέταξε το από 04-04-2025 **Πρακτικό 1** με την καταχώρηση των αποτελεσμάτων του ελέγχου και της αξιολόγησης των δικαιολογητικών συμμετοχής και των τεχνικών προσφορών του εν λόγω ηλεκτρονικού διαγωνισμού (Α.Α. Συστήματος **368466** και κρίθηκαν αποδεκτές οι προσφορές των παρακάτω οικονομικών φορέων:

|  |  |  |
| --- | --- | --- |
| **Α/Α** | **Ονοματεπώνυμο** | **Αριθμός συστήματος** |
| 1 |  ΓΕΩΠΟΝΙΚΗ ΚΤΗΝΙΑΤΡΙΚΗ ΣΤΕΓΗ ΝΕΥΡΟΚΟΠΙΟΥ ΜΟΝΟΠΡΟΣΩΠΗ ΑΕ | 445331 |

**2.**Σύμφωνα με την παράγραφο 3.1 «Αποσφράγιση και αξιολόγηση προσφορών» και συγκεκριμένα την παράγραφο 3.1.1. (Ηλεκτρονική αποσφράγιση προσφορών) της διακήρυξης η ημερομηνία και ώρα αποσφράγισης των οικονομικών προσφορών ορίζεται η **04-04-2025** και ώρα **11:00π.μ.**

Στο στάδιο αυτό τα στοιχεία των προσφορών που αποσφραγίζονται είναι προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή.

Για την ηλεκτρονική αποσφράγιση των οικονομικών προσφορών, η Επιτροπή συνδέθηκε στο ΕΣΗΔΗΣ με τα διαπιστευτήριά της και αποσφραγίσθηκε ο υποφάκελος «οικονομική προσφορά»:

**3.** Η υποβληθείσα οικονομική προσφορά παρουσιάστηκε στον πίνακα του υποφακέλου (Οικονομική προσφορά), όπως ελήφθη από την πλατφόρμα του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), ως ακολούθως:

|  |  |  |
| --- | --- | --- |
| **Α/Α** | **Ονοματεπώνυμο** |  **Αριθμός συστήματος** |
| 1 |  ΓΕΩΠΟΝΙΚΗ ΚΤΗΝΙΑΤΡΙΚΗ ΣΤΕΓΗ ΝΕΥΡΟΚΟΠΙΟΥ ΜΟΝΟΠΡΟΣΩΠΗ ΑΕ | 445331 |

Η υποβληθείσα οικονομική προσφορά κρίνεται αποδεκτή, καθώς είναι σύμφωνη με τους όρους της διακήρυξης.

Όπως προκύπτει από τον ανωτέρω πίνακα, η κατάταξη των προσφορών με κριτήριο τη χαμηλότερη τιμή είναι η εξής:

|  |  |  |  |  |
| --- | --- | --- | --- | --- |
| **Α/Α** | **Προϋπολογισμός Μελέτης**  **(ΑΝΕΥ ΦΠΑ)** | **Προμηθευτής**  | **Οικονομική** **Προσφορά** **(χωρίς ΦΠΑ)** | **Ποσοστό** **Έκπτωσης** **(%)** |
| 1 | 151.509,45 € | ΓΕΩΠΟΝΙΚΗ ΚΤΗΝΙΑΤΡΙΚΗ ΣΤΕΓΗ ΝΕΥΡΟΚΟΠΙΟΥ ΜΟΝΟΠΡΟΣΩΠΗ ΑΕ | 137.873,60 € | 9,0% |

Συνεπώς, η μοναδική αποδεκτή οικονομική προσφορά είναι του οικονομικού φορέα **ΓΕΩΠΟΝΙΚΗ ΚΤΗΝΙΑΤΡΙΚΗ ΣΤΕΓΗ ΝΕΥΡΟΚΟΠΙΟΥ ΜΟΝΟΠΡΟΣΩΠΗ ΑΕ**, η οποία ανέρχεται στο ποσό 137.873,60 **€** (χωρίς ΦΠΑ) ήτοι 170.963,26 € με ΦΠΑ 24%.

Η Επιτροπή διενέργειας του διαγωνισμού έχοντας υπόψη όλα τα ανωτέρω προτείνει προς την Δημοτική Επιτροπή: την ανάδειξη του οικονομικού φορέα **ΓΕΩΠΟΝΙΚΗ ΚΤΗΝΙΑΤΡΙΚΗ ΣΤΕΓΗ ΝΕΥΡΟΚΟΠΙΟΥ ΜΟΝΟΠΡΟΣΩΠΗ ΑΕ** ως προσωρινού αναδόχου της υπηρεσίας με τίτλο: ***"Συντήρηση χώρων πρασίνου του Δήμου Κάτω Νευροκοπίου 2025"*** γιατί η προσφορά του είναι πλήρης, σύμφωνη με τους όρους της διακήρυξης και τις τεχνικές προδιαγραφές και την πλέον συμφέρουσα τιμή.

Κατόπιν των ανωτέρω, συντάχθηκε και υπογράφηκε το παρόν πρακτικό το οποίο θα διαβιβαστεί στην Δημοτική Επιτροπή του Δήμου Κ.Νευροκοπίου.

Η επιτροπή για τη διεξαγωγή των δημοπρασιών και την αξιολόγηση των προσφορών προμηθειών/υπηρεσιών έτους 2025.

**Η ΕΠΙΤΡΟΠΗ**

1.Χαιριστανίδης Ερωτόκριτος – Πρόεδρος

2. Σακελλαρίου Κωνσταντίνα– Αντιπρόεδρος

3. Δανίδου Μαρία- Μέλος